
ОТЧЕТЕН ДОКЛАД



ЗА РАБОТАТА НА БЪЛГАСКОТО МЕДИЦИНСКО СДРУЖЕНИЕ
ПО КЛИНИЧНА И ТРАНСФУЗИОННА ХЕМАТОЛОГИЯ ЗА 2011 ГОДИНА


Уважаеми Колеги, 

	Съгласно Устава на БМСКТХ, приет на VІІІ-я Национален Конгрес през есента на 2007 г., всяка година се провежда Общо събрание. БМСКТХ е с редовна съдебна регистрация от м.септември 2008 г. и сдружението е регистрирано като юридическо лице – „сдружение с нестопанска цел”. През м. октомври 2011 г в Правец се проведе поредния ІХ Национален конгрес, на който бяха направени промени в Устава. БМСКТХ беше преименовано в Българско медицинско сдружение по хематология (БМСХ) и беше избран нов председател – доц. М. Генова и нов УС. Това не променя правилата и по смисъла на закона, това налага на днешното Общо събрание да направим отчет за работата през 2011 год. През отчетния период (01 януари 2011 до 31. декември 2011 г) БМСХ проведе следните научни мероприятия. 
І. Научна дейност на БМСКТХ:
В края на февруари (27-28.02.2011 г, хотел Риу Правец) БМСХ проведе научна среща съвместно организирана от БМСКТХ  и Амжен-България. На нея се проведе и заседание на УС, на което бяха разисквани  въпроси, свързани с предстоящите научни събития през 2011 г, медицинския стандарт по „Клинична хематология”, възникнали проблеми с НЗОК и др. 
На свое заседание през май УС осъди и взе решение за участие на БМСКТХ в Европейския регистър за ХМЛ. По-късно председателят на сдружението осъществи контакт с председателя на този регистър, проф. Бакарани от Италия, който в писмо до БМСКТХ увери, че е внесъл въпроса в управителния съвет на EUTOS и се надява за позитивно негово решение до края на годината. 
На това заседание УС обсъди се и прие проект за генетични изследвания при ХЛЛ „Цитогенетичен анализ на нелекувани пациенти с ХЛЛ”, изработен от членовете на сдружението доц. М. Г. Балаценко, доц. Л. Митев и доц. М. Генова. Възложител е БМСКТХ,  с подкрепата на Roche-България и проекта за Транслиращи изследвания в хематологията, а изпълнители - цитогенетичните лаборатории на НСБАЛХЗ и ВМА. Уточни се и прие екипът на проекта, ръководители, лекари и преки изпълнители от съответните звена за насочване на пациентите и след натрупване на данните, тяхната обработка, анализ и публикация. 
УС реши да свика общо събрание за приемане на финансовия отчет на БМСКТХ за 2010 на 27.VІ.2011 г (обявено в ДВ и сайта на дружеството). Общото събрание се проведе съгласно закона и финансовия отчет беше приет и публикуван в сайта на сдружението. 
УС обсъди и прие участието на БМСКТХ в научните събития през 2011 г, като  Международна Конференция за редки болести (9-10 септември 2011, гр. Пловдив), като сдружението да се представлява от доц. Ж.Грудева-Попова, която да организира участието в сесиите за редки болести. В секция таласемии доклад изнесе д-р М. Рангелова от НСБАЛХЗ, при  хелиращата терапия (НСБАЛХЗ), при секциите таласемии/хемофилии – проф. Ст. Горанов и доц. В.Калева. На тази ІІ Национална конференция по редки болести (9-11 септември, 2011 г. в Пловдив) 8 членове на БМСКТХ участваха в Научния комитет. Сдружението организира и проведе 2 научни сесии – редки болести в хематологията (пленарна сесия) и редки болести в хематолоигията (за медицински специалисти), на които бяха изнесени общо 8 доклада.  
БМСКХТ беше съорганизатор на ІV Национална конференция на БААТА (21-22 октомври 2011, хотел „София”, гр. София), където взе участие с докладите „Неуласта” - доц. Л. Герчева, „Тромбопоетини” - доц. Ж. Грудева-Попова и „Еритропоетини” - доц. Ю. Райнов.
УС реши БМСКТХ да участва в проекта за създаване на Български регистър за ХМЛ и участието му с данни в Европейския регистър като възложител. За спонсор на проекта беше определен Новартис-България, а за изпълнител – ИЦРБЛС-Пловдив. Като участници бяха избрани следните центрове: Враца, Плевен, Велико Търново, Русе, Варна, Бургас, Стара Загора, Пловдив, Хасково, София и Благоевград (общо 11). След съгласуване възможностите на участниците, новият УС на БМСКТХ трябва да организира първата работна среща.  
УС взе решение и за участие на БМСКТХ като съорганизатор в Научното мероприятие през ноември в хотел „Москва” - София, организирано от TIF и пациентската организация на таласемиците в България. УС делегира на доц. В. Калева правата да представлява БМСКТХ пред останалите съорганизатори на научната проява. На него новият председател доц. М. Генова поднесе приветствие от името на сдружението и участва активно в научната програма.  
Като съорганизатор на Конгреса по онкология УС на БМСКТХ реши да участва в секция хематология със следните докладите: „Трансплантация на хепоетични стволови клетки” - доц. Г. Михайлов, „Диагностика на малигнените хемопатии” - доц. М. Генова и доц. Г. Балаценко и  „Малигнени лимфоми” - доц. Л. Герчева. Допълнителен доклад за лечението на анемиите при злокачествени заболявания представи и доц. Ю. Райнов. 
За участие в 6-ти Балкански хематологични дни в Белград, Р. Сърбия БМСКТХ прие два доклада: „Трансплантация на хемопоетични стволови клетки в НБАЛХЗ” от доц. Г. Михайлов и Миелодиспластични синдроми” от д-р И. Мичева, д.м. от клиниката по хематология от УМБАЛ „Света Марина”, Варна. Председателят на БМСКТХ ще присъства и ръководи сесия на Балканските хематологични дни (6.11.2011 - Белград). В Белград присъстваха доц. Г. Михайлов и доц. Ю. Райнов, които представляваха БМСКТХ.
На 28.08.11 г се проведе ново заседание на УС, на което заедно с представител на фирмата организатор на ІХ Национален конгрес по хематология се обсъди хода на неговата подготовка. Взе се решение Общото отчетно-изборно събрание да се да се проведе по време на конгреса, на 30 октомври 2011 г в хотел „Риу Правец” от 10:30 ч. Обявата е публикувана в Държавен вестник в законовия срок. 
На този УС се направиха и приеха предложения за някои важни промени в Устава на БМСКТХ. УС реши да предложи на Общото събрание името на БМСКТХ да бъде променено и изписано като „Българско медицинско сдружение по хематология”. Периодичното медицинско научно списание също да промени името си от „Клинична и трансфузионна хематология” на „Хематология”. На това заседание на УС председателят на сдружението доц. Ю. Райнов официално обяви, че няма да се кандидатира за нов мандат и следва да бъде предложен и избран нов председател. По отношение на начина на избора на нов председател и УС се реши на Общото отчетно-изборно събрание да се предложи следното: 
- Изборът на председател и членове на УС да става с тайно гласуване, като стария председател  да бъде по право член на новия УС. Ако УС се състои от 10 души, да се избират 9 души. Да се избира председател – настоящ с мандат от 2 год. и председател – избран за следващ мандат след 2 год. (също с 2 г. мандат). Мандатността на всеки председател да не е повече от 2 мандата. 
 -  Немедицинските специалисти (биохимици, биолози, фармацевти и др.) да участват в отделни секции към БМСКТХ и във вота на избор да участва само един техен представител.
- Медицинските специалисти по здравни грижи, обособили своя Секция към БМСКТХ да участват при избора на ръководни длъжности само с един глас. По този начин се избягва вотът да бъде повлиян от специалисти, извън специалността клинична хематология в определена посока. 
На този УС се разгледаха и приеха и нови молби за членство в сдружението. Двама членове на сдружението получиха положително становище за финансиране на тяхно научно участие в Европейското хематологично училище (Ещорил, Португалия). Беше обсъдена и молбата на  д-р А. Желязкова до УС на БМСКТХ и МЗ, като официално становище до МЗ беше депозирано от доц. Ю. Райнов (за БМСКТХ) и проф. Ст. Горанов, като Националния консултант по клинична хематология.  
На това заседание на УС беше изслушана информация от члена на УС доц. Д. Константинов за планирано Европейско училище по трансплантация през 2012 г (хотел „Москва”, София). Последното се проведе успешно през април 2012 г с участието и на няколко млади хематолози от страната.
БМСКТХ беше съорганизатор и на 8-я Национален конгрес по онкология (13-15 ноември, резиденция Бояна, София) и Балканските хематологични дни (6.11.2011 г, Белград, Сърбия). И на двете мероприятия БМСКТХ участва с доклади, подготвени от водещи специалисти в областта на клиничната хематология и трансплантология. 
Два изключително важни документа белязаха работата на членове на БМСКТХ през отчетния период. Изработени бяха от работна група медицинския стандарт „Клинична хематология” и „Методични указания за диагностика и лечение на болестите на кръвта и кръвотворните органи”.  
На най-големия си научен форум, ІХ Национален конгрес по хематология, БМСКТХ представи изключително интересна научна програма, в която взеха участие известни специалисти от Европа и страната. За първи път се организира е среща на младите хематолози, както и на специалистите по здравни грижи. На проведеното отчетно-изборно събрание бяха направени важни промени в Устава на дружество, беше избран нов председател и УС. 
ІІ. Финансова дейност на БМСКТХ:
БМСКТХ е сдружение, учредено по ЗЮЛНЦ, регистрирано с решение №1/29.09.2008 г. на СГС, вписано в регистъра на юридическите лица с нестопанска цел по ф.д.№432/2008 г.
БМСКТХ е организирано и функционира съгласно ЗЮЛНЦ с орган на управление Управителен съвет. През отчетния период БМСКТХ се представляваше от стария си председател доц. Юлиан Иванов Райнов. Той продължи да изпълнява финансовите си ангажименти като материално отговорно лице (МОЛ) до новата регистрация в съда с новия председател доц. М. Генова. Към 31 август 2011 г, преди конгреса, УС утвърди списъка на редовните членове на сдружението от 168 души.
Ръководството на БМСКТХ, в лицето на председателят (МОЛ) и УС е отговорно за съставянето на годишния финансов отчет, който дава вярна и честна представа за финансовото състояние, резултатите от дейността, паричните потоци и измененията в собствения капитал на предприятието. Финансовата дейност на Сдружението се води от счетоводителката г-жа Нина Васева, която води текущо счетоводство и изготвя финансовите си отчети в съответствие с изискванията на българското търговско, счетоводно и данъчно законодателство. 
Настоящият годишен финансов отчет е изготвен в съответствие на всички счетоводни стандарти за малки и средни предприятия и Закона за счетоводството – за текущо начисляване, действащо предприятие, предимство на съдържанието пред формата, предпазливост, съпоставимост на приходите и разходите, постоянство.
БМСКТХ води своите счетоводни регистри в български лева. Данните във финансовия отчет са представени в хиляди лева. 
Настоящият финансов отчет е изготвен на база историческа цена. Той представя вярно и честно имущественото и финансово състояние на сдружението.
БМСКТХ ползва Индивидуален сметкоплан и  има утвърдена счетоводна политика. Съгласно българските закони отчетния период е 01.01.-31.12.2011 г. Дружеството изготвя баланс, отчет за приходите и разходите, отчет за паричния поток, отчет за собствения капитал и приложение. Финансовите отчети на БМСКТХ са публикувани в сайта на сдружението (www.bscth.med-bg.info).
Източниците на приходи за сдружението са членски внос, дарения, финансирания  и др. Даренията са за финансова подкрепа на БМСКТХ.
През 2011 г. получените приходи са в размер на 29 хил.лв.От тях приходите от дарения са 20 хил.лв.,членски внос -7 хил.лв., приходи от лихви – 1 хил.лв. и извънредни приходи -1 хил.лв.
През 2010 г. е получено е дарение от фирма „Рош” в размер на 25 хил.лв.,като след заплащане на дължимия данък дарение в размер на 1 хил.лв. и изразходвани средства в размер на 19 хил.лв. съобразно целта на дарението, неизразходваните средства са в размер на 4 хил.лв.,които ще се усвояват през 2012 г.
Разходите за дейността се отчитат като разходи за регламентирана дейност и административни разходи.
Отчетените разходи са в размер на 35 хил.лв.,от  които др.разходи за регламентираната дейност-28 хил.лв., адм. разходи-6 хил.лв. и финансови разходи-1 хил.-лв.
Съгласно изискването на СС9 сумата на резултата от нестопанската дейност е отнесен в други резерви в пасива на годишния баланс и в натрупване той е 61 хил.лв.
Отчетът за паричния поток отразява вярно и точно движението на паричните средства  и наличността в каса и банка в края на годината.
През 2011 г. сдружението е извършвало стопанска дейност и дължи корпоративен данък по ЗКПО,който е начислен.
ІІІ. Други дейности на БМСКТХ:
	За поддържането на сайта на дружеството през 2011 г е продължен гражданския договор с изпълнителя за сумата от 1 000 лв. годишно. От м. 10. 2011 г договорът е прекратен, като изборът на нов изпълненител е възложен на новия УС.   
	Постояне проблем е пререгистрацията на членовете на сдружението. Много колеги смятат, че продължават да членуват в БМСКТХ, без да са платили членския си внос. Основната членска маса – над 90% са клинични хематолози, а останалите трансфузионни хематолози, биолози, фармацевти, цитогенитици, лабораторни лекари и имунолози. 
	В БМСКТХ членуват организирано и значителна част от медицинските специалисти, работещи университетските хематологични клиники. Голяма заслуга за тяхното ангажиране и организиране на собствени научни прояви има члена на УС на БМСКТХ м.с. Д. Бачева. Активни в организираните мероприятия с помощта на БМСКТХ са медицинските специалисти от СБАЛХЗ-София, хематологичната клиника в УМБАЛ „Александровска” - София, УМБАЛ в Пловдив и Плевен, детските онкохематологични клиники в София, Пловдив и Варна. 
	БМСКТХ е активен член в СНБД, а неговият стар председател доц. Ю. Райнов е член на УС. 
БМСКТХ е по-активен партньор на ЕНА в общата кауза за повишене на престижа и нивото на европейската хематология:
- председателят на дружеството участва в регулярните ежегодни срещи на националните дружества по хематология от Европейските страни в рамките на конгресите на ЕНА, на които се обсъждат важни за гилдията въпроси.
- за поредна година дружеството е одобрено от ЕНА за така наречения “provider” на акредитация на научни и образователни събития на територията на страната, които покриват утвърдените от Асоциацията стандарти, като успешно акредитира научните си мероприятия.  
- дружеството взе участие в подготовката на общ проект към Европейската комисия „ H-Net – Eвропейска мрежа за хармонизация на обучението по хематология (“European Network for Harmonisation of Training in Haematology”). 
- успешно завършиха Master class обучението си 2 представителки на сдружението – д-р А. Недева от ВМА и д-р Н. Юрукова от СБАЛДОХЗ – София.
ІV. Заключение:  
  	Отчетът за 2011 г. доказва научната активност на БМСХ. Финансовата отчетност е провеждана стриктно, съгласно действащото законодателство в Р. България. 
БМСХ е търсен партньор от много институции (МЗ, НЗОК, БЛС, СНМД, EHA и други дружества), защото показва лоялност, добро партньорство и акуратно изпълнение на поставените цели и задачи. 
	Независимо от нарастващите успехи съществуват и различни проблеми, които БМСКТХ трябва да решава. Те са свързани с усвояването и пропагандирането на съвременните методи за диагностика и лечение за заболяванията на кръвта и кръвотворните органи, разработването и участието в национални и международни проекти. 
Важна задача е привличането на младите хематолози, клинични ординатори, докторанти и специализанти в живото на сдружението, тяхното кадрово израстване и професионална реализация. УС има вече решение и тази година в гр. Троян ще се проведе първата среща на младите хематолози, които да учредят специална секция към сдружението. Следва да се развие и разшири дейността и на секцията на медицинските специалисти. 
	Необходим е сериозен тласък в развитието на научното списания „Хематология”, което е с нов главен редактор и редакционна колегия.	
Уважаеми членове на БМСХ,
Надявам се с общите усилия на всички членове на БМСКТХ да постигнем и отчетем още по-високи резултати и успехи през следващите години. 

Изготвили:          			Доц. Ю. Райнов, д.м.
                                                          Н. Васева (счетоводител на БМСХ)

19 юни 2012 г, София

Отчетът е обсъден е и приет от Комисия в състав:

Председател:			проф. Ст. Горанов, д.м.н.


Членове: 1.			Доц. Е. Хаджиев, д.м.
	    
                 2. 	                        Д. Бачева 
      


21 юни 2012 г, София

